התפוצצות מכלית הדלק בבוקסבורג

התפוצצות מכלית הדלק בבוקסבורג היא אסון שאירע ב-24 בדצמבר 2022 בעיר בוקסבורג (אנ') שבפרובינציית חאוטנג שבדרום אפריקה. פיצוץ מכלית דלק והשרפה שפרצה בעקבותיו הרגו לפחות 41 אנשים, ופצעו רבים נוספים. המשאית הובילה 60,000 ליטר של גז בישול מנמל ריצ'רדס ביי לבוצוואנה. בבוקר 24 בדצמבר 2022, נהג המשאית ביצע פנייה לא נכונה, וניסה לחזור למסלולו. הדרך שבה השתמש כדי לחזור למסלולו עברה תחת גשר רכבת המרוחק כ-100 מטרים מבית החולים המקומי. הנהג חשב כי המשאית נמוכה מספיק כדי לעבור מתחת לגשר, אך כשחלף שם, בשעה 06:15 בבוקר – פגעה המשאית בתחתית הגשר, ומִכְסֵהָ נפגם. הנהג התקשר מיד למכבי האש, ואף ניסה לחסום את האזור באמצעות מאבטח שעבר במקום ובסיוע שני עוברי אורח, אך ללא הצלחה. מכבי האש הגיעו למקום באיחור, והמשטרה, שהוזעקה גם כן, לא הגיעה כלל. הנהג, שנפגע משאיפת גז, פונה באותה שעה לבית חולים. בסביבות השעה 06:45 בבוקר, המשאית התלקחה. בשעה 07:05, בעוד הכבאים עדיין מנסים להשתלט על השריפה, התפוצצה המכלית. הפיצוץ הראשוני לווה בשני פיצוצים קטנים יותר. סדרת פיצוצים זו משכה קהל גדול של צופים, והביאה למספר גבוה יותר של נפגעים והרוגים כאשר פיצוץ רביעי – גדול מקודמיו – אירע בערך בשעה 07:30. הפיצוץ האחרון פגע בבניינים ברדיוס של 400 מטר, והורגש כרעידת אדמה עד למרחק של ארבעה קילומטרים. הפיצוץ גרם למספר גבוה של הרוגים ופציעות, ולנזק רב לרכוש ולתשתיות. בית החולים הסמוך למקום הפיצוץ נפגע קשות; שמונה אנשי צוות של בית החולים (שבע אחיות ונהג) נהרגו בחניון בית החולים, ו-24 חולים ו-13 אנשי צוות, שנכחו ביחידת המיון של בית החולים בזמן הפיצוץ, ספגו כוויות קשות. הפיצוץ גרם לקריסה חלקית של תקרת יחידת המיון, מה שחייב את העברת כל החולים למתחם התיאטרון בירכתי בית החולים. הנזק לבית החולים הותיר אותו ללא יכולת להגיש סיוע מיד לאחר מכן, למרות קרבתו לאתר האסון. שני בתים ומספר מכוניות נהרסו בפיצוץ, וכן כבאית שניסתה לכבות את השריפה. נכסים באזור נפגעו קשות מהשריפות והפיצוצים, ותושבים שהיו באזור כדי לסייע נהרגו. הפיצוץ הרס גם את גשר הרכבת שמתחתיו התרחש. למחרת התקרית, שירות המשטרה של דרום אפריקה הצהיר כי הנהג, שספג פציעות קלות בלבד במהלך התקרית, נעצר בבית חולים מקומי ויעמוד בפני אישומים על נהיגה בקלות ראש, רשלנות וסעיפים מרובים של אשמה ברצח ופגיעה בזדון ברכוש. הוא היה צפוי להופיע בפני בית משפט השלום בבוקסבורג ב-28 בדצמבר 2022, אולם באותו יום דווח כי הוא שוחרר והאישומים נגדו בוטלו, מאחר שלא היו מספיק ראיות נגדו. במאי 2022 דיווח תאגיד השידור הדרום אפריקני כי הנהג "נוקה" מכל חשד, אך ביוני 2023 פרסם התאגיד כי התביעה עדיין לא הכריעה האם להגיש כתב אישום נגדו. במהלך החקירה נחשף כי גובהה של המשאית היה ארבעה מטרים, ועל הגשר היה מצוין כי הגבלת הגובה לעוברים תחתיו עומדת על 3.6 מטרים, כך שמדובר היה ברשלנות מצד הנהג. עם זאת, עיתון מקומי דיווח כי שלט האזהרה על הגבלת הגובה על הגשר היה לא קריא, אך דו"ח עירוני קבע מאוחר יותר כי השלט קריא ותמונות שצולמו במהלך ההצפה האחרונה באזור הראו שהוא הוצמד לגשר לפני הפיצוץ. חברת המשאיות פתחה בחקירה עצמאית על נסיבות הפיצוץ, וקבעה כי לנהג היה ניסיון של שבע שנים בהובלת חומרים מסוכנים, וכי הוא "לא התרשל ועשה כל שביכולתו להתריע בפני אנשים על הסכנות במצב". החברה גם מסרה את ממצאי חקירתה לרשויות. Boksburg blast death toll rises to 41 | eNCA, www.enca.com (באנגלית) Citizen Reporter, Boksburg explosion: Company launches investigation after its ‘experienced’ driver was in truck, The Citizen, ‏2022-12-25 (באנגלית) Boksburg explosion: tanker driver arrested, SowetanLIVE AFP-Agence France Presse, Death Toll From S.African Fuel Tanker Blast Rises To 26, www.barrons.com (באנגלית אמריקאית) Thabiso Goba, Boksburg explosion: Truck driver was on the wrong route, says employment agency, ewn.co.za (באנגלית) Iavan Pijoos, Boksburg explosion: Driver warned people to stay away from truck fire before blast killed 15 people, News24 (באנגלית אמריקאית) Driver tried 'everything in his power' to prevent casualties in Boksburg explosion: report, TimesLIVE Eligon, John (2022-12-24). "Fuel Tanker Wedged Beneath Overpass Explodes Near Hospital in South Africa". The New York Times (באנגלית אמריקאית). ISSN 0362-4331. נבדק ב-2023-07-31. Hein Kaiser, ‘Devastation second to none’ in Boksburg after gas tanker explosion, The Citizen, ‏2022-12-24 (באנגלית) kadenhendricks, Horrific Boksburg explosion kills 10, multiple serious injuries, Rekord, ‏2022-12-24 (באנגלית אמריקאית) Jamie Venter, EKURHULENI TRAGEDY: Boksburg gas tanker explosion leaves 10 dead, 26 injured – and temporarily shuts down OR Tambo Memorial Hospital, Daily Maverick, ‏2022-12-24 (באנגלית) Boksburg tanker explosion: Police arrest driver for culpable homicide after 15 confirmed dead, News24 (באנגלית אמריקאית) "Tanker explosion kills eight in South Africa, scores more injured". ABC News (בAustralian English). 2022-12-24. נבדק ב-2023-07-31. Boksburg woman counts her losses from gas tanker explosion, TimesLIVE Boksburg blast | Prasa assessing damage to rail line | eNCA, www.enca.com (באנגלית) Boksburg gas tanker driver set to appear in court on Wednesday, Jacaranda FM WRAP | 77 people injured as two buses collide at University of Johannesburg entrance, News24 (באנגלית אמריקאית) Thabiso Goba, Driver of truck that exploded in Boksburg released from jail, ewn.co.za (באנגלית) Six months since the deadly Boksburg Christmas Eve tanker explosion, נבדק ב-2023-07-31 DPP to decide whether to prosecute company or driver of Boksburg explosion, SABC News, ‏2023-06-14 (באנגלית אמריקאית) Boksburg blast | Carte Blanche | M-Net, נבדק ב-2023-07-31 Hein Kaiser, Poor signage may have contributed to Boksburg explosion incident, The Citizen, ‏2022-12-24 (באנגלית) Alex Patrick, Boksburg tanker blast: Independent auditing company clears trucking company of wrongdoing, News24 ‘I used to drive the tanker that burst into flames in Boksburg’, TimesLIVE ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "התפוצצות מכלית הדלק בבוקסבורג".